**Мақсаты:**Балалардың ойлау қабілеттерін дамыта отырып,болашақ мамандыққа байланысты ұғымын тереңдетіп, қызығушылықтарын арттыру,еңбекке  деген қызығушылықтарын ояту,үлкендердің еңбегін бағалауға тәрбиелеу.Көлік,мамандық туралы білімдерін тиянақтау.Сурет бойынша әңгіме құрастыруға,мақал-мәтел айтып,жұмбақ шешу арқылы толық сөйлеуге баулып,сөздік қорларын дамыту.

Сабақтың әдіс-тәсілдері:сұрақ-жауап,ойын,слайд

Сабақтың көрнекілігі: Интерактивтік тақта,ойынға қажет құралдар

**Мотивациялық-қозғаушылық**

-Сәлеметсіздер ме,балалар.

Қош келдіңіздер!

**Шаттық шеңбері:**

Арайлап таң атты,

Алтын шуақ таратты

Жайнай берсін қаламыз,

Жасай берсін даламыз.

Ата-анамыз аман болсын,

Балабақшамыз гүлдей берсін.

-Бір бірімізге жылы лебізімізді білдіріп,Қайырлы таң тілейік.

-Қайырлы таң,достар.

-Балалар, сіздерді балабақшаға күнде таңертең  ата-аналарың әкеледі.

-Ал,өздері қайда кетеді?

-Олар жұмыста не істейді?

-Дұрыс, еңбек етеді.

-Мен де жұмыс жасаймын,қалай ойлайсыңдар мен қайда жұмыс жасаймын.

-Кім болып жасаймын, мамандығымды қалай атайды.

-Ал,сіздердің  ата-аналарың кім болып жұмыс жасайтынын білесіздер ме?

(Әр баладан сұрау)

-Көрдіңіздер ме,барлығымыздың ата аналарымыз еңбек етеді.Әр адамның өз мамандығы бар екен.

Ал сіздер білесіздер ме, мамандық деген не екенін?

-Бұл жұмыс,қызмет. Бұл Бұл үлкен адамдардың қызмет ететін кәсібі,мамандық иесі болу үшін не істеу керек,қалай ойлайсыңдар.

Жұмыс жасау үшін не керек.

Сендер өскенде кім болғыларың келед?

-Бүгін сендермен саяхтатқа шығуды ұсынамын.

Саяхатқа барлығымыз автобуспен шығамыз.

Автобус біздерді балабақша алдында күтіп тұр.

-Автобус айдайтын адамдардың мамандығын қалай атайды?

-қазір мен сендердің ішіңізден бір баланы жүргізуші қылып таңдаймын, қанекей кім болады.

Автобусқа өз орындарымызға жайғасайық.

Автобус айдайтын адам бұл – жүргізуші,ал қалған адамдар кімдер болады.

Автобуста қалай отыру керек.-Жүргізушінің арнайы куәлігі болады.

-Ендеше ,жүрейік,жүргізуші Али мырза!

(Аялдамаға тоқтау)

-Мінекей бірінші аялдамаға да келіп қалдық,қанекей автобустан түсейік, біз қайда келдік?

-Неге асхана деп ойлайсыңдар.

-Иә,бұл асхана. Бұл тағамдарды  дайыдайтын ас үй бөлмесі. Бұл тағамдарды пісіретін дайындайтын адамдарды аспазшы дейміз.

Айтыңыздаршы  аспазшылар  жұмыста не істейді.

-асты  қалай дайындайды

-Аспазшылар тамақ пісіруі үшін қандай құралдар пайдаланады.

-Қараңыздаршы өз жұмыстарына қаншама құралдар пайдаланады екен.

Сендердің аналарың тамақ пісіріп бере ме.  Қандай тамақтар пісіреді.

-Дәмді ме?

-Бүгін біздер аспазшыға компот пен сорпа жасауға көмектесейік.

Сорпа пісіру үшін аспазшы қандай азық –түлік түрлерін пайдаланады.

(балалардың жауабы)

-Иә,осының барлығын біз сөзбен не деп айтамыз?

Жарайсыңдар! Ал,копмотты қайнату үшін қандай азық түліктер пайдаланады.

Ендеше,бүгін сорпа мен компот дайындаймыз.

Қараңыздаршы мында қазан мен шыны ыдыстар тұр.Алдында азық түліктер жатыр, компотқа арналған азық-түліктерді өз ыдысына ,сорпаға арналған азық түліктерді өз ыдыстарына орналастырамыз.

Компотқа қандай азық-түліктерді орналастырдық?

Сорпаға ше?

Жарайсыңдар! Қандай көкөкніс сорпасы әдемі шыққан.

-Балалар,әрі қарай жолға шықпас бұрын бойымызды сергітіп алайық.

Сергіту сәті:

Жел соғады гу-гу

Жаңбыр жауды тырс-тырс

Жаңбыр басылды,

Күн  ашылды

-Балалар,бұл келесі аялдамаға да келдік.

-Біз қайда келдік?

Шаштараз екенін қайдан білдіңдер?

-Дұрыс айтасыздар,бұл құралдар кімнің құралдары екен?

-Бұл жерде не жұмыс атқарады?

-Иә,адамдарды әдемі қылады. Шаштаразшының құралдарын еске түсірейікші.

Қанекей барлығың үстелдің үстіндегі тапсырманы орындайық.

Бұл тарақ. Мына тарақтарға қараңыздаршы,бір нәрсе жетіспейтін сияқты?

-Не жетіспейді деп ойлайсыңдар?

-Ендеше тістерін толықтыру үшін не саламыз.

Иә, дұрыс айтасыңдар.Сызықты көлденеңінен бе әлде тігінен саламыз ба?

-Қане жұмысқа кірісейік.

-Жарайсыңдар  балалар!

-Саяхатымызды жалғастырайық, автобусқа жайғасайық.

-Келесі аялдамаға да жеттік.

Біз қайда келдік

Дұрыс айтасыздар,Ауруханаға келдік

Аурухана екенін қайдан білдіңдер?

-Өте жақсы

Сендер қандай дәрігерлерді білесіздер?

Дәрігерлер  қандай қызмет жасайды?

-Айтыңдаршы дәрігерлер өз жұмыстарына қандай құралдарды пайдаланады?

Осы құрал жабдықтардың барлығы қайда тұрады?

-Ал, мен сендерді ойын ойнауға шақырамын.

Мына  үстелдің үстіндегі қобдишаның ішінде көп және әр түрлі құралдар бар екен,ал сендер дәрігерге керекті құралдардың атын атап көрсетіңіздер.

-Ойынды жақсы ойнап дұрыс атадыңыздар. Жарайсыңдар!

Балалар ,бүгінгі саяхат сіздерге ұнады ма?

Келесіде міндетті түрде басқа жерлерге де саяхатқа шығатын боламыз.

Қанекей, барлығымыз қайта автобусқа мініп, балабақшамызға қайтайық

Орнымызға жайғасамыз

-Мінекей , балабақшамызға  деа келіп қалдық.

Балалар біз саяхаттып жүргенде балабақшада болмаған кезде, бір суретші сурет салып кетіпті, бірақ суретте бір нәрсені шатастырып салған,-байқадыңыздар ма?

Аспазшы,шаштаразшы,дәрігер. Бірақ бір нәрсені дұрыс емес нелер жетіспейді екен?

Балалар дұрыс емес жерлерін табады..

Жарайсыңдар,балалар!

-Балалар болашақта кім болғыларың келеді. Сол мамандықты таңдап әңгімелеп беріңіздерші

Жұмыстарды кімдер жасайды?

-Иә,дұрыс біз олардың еңбегін бағалап,құрмет

Ендеше еңбек туралы мақал-мәтелдерді кім біледі?

Жарайсыңдар!

Бүгінгі оқу қызметіне өте жақсы қатысуға тырыстыңыздар,Сіздерге көп рақмет.

**Күтілетін нәтиже:**

**Біледі:** Мамандық иелерінің атауларын,атқаратын қызметін

**Игереді**: Жұмбақтарды шешіп, өлеңдерді жатқа айтып,мақал-мәтелді айтуды.

**Меңгереді:** Сурет бойынша әңгіме құрастыр,сөздік қорларын молайтуды,ойын анық,нақты жеткізеді.

РЕКЛАМА